
	РЕПУБЛИКА СРБИЈА
ЗАШТИТНИК ГРАЂАНА
361-679 / 19
Б е о г р а д
	
	

	дел.бр. 36603 датум 6.12.2019.
	
	



Заштитник грађана, Београд, Делиградска 16, на основу члана 49. став 4. Закона о државним службеницима („Сл. гласник РС“, бр. 79/2005, 81/2005 - испр., 83/2005 - испр., 64/2007, 67/2007 - испр., 116/2008, 104/2009, 99/2014, 94/2017 и 95/2018), члана 3. став 2, члана 5 ст. 3. и  4. и чл. 6. и 7. Уредбе о интерном и јавном конкурсу за попуњавање радних места у државним органима („Службени гласник РС”, бр. 2/19),  члана 5. ст. 1. и 3.  Правилника о попуњавању радних места у Служби Заштитника грађана број: 363-242/2019 дел.број 6423 од 11.11.2019. године и Одлуке о попуњавању извршилачких радних места у служби Заштитника грађана број 361-679/19, дел.број 35907 од 2. 12. 2019. године, оглашава 

ИНТЕРНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА У СТРУЧНОЈ СЛУЖБИ ЗАШТИТНИКА ГРАЂАНА
I Датум оглашавања: 6. децембар 2019. године.  Датум истека рока за пријављивање је 14. децембар 2019. године.

II Орган у коме се радна места попуњавају:  Заштитник грађана, Београд, Делиградска бр. 16. 

III Радно место које се попуњава: административни секретар, звање референт, Сектор за опште послове, одређено под редним бројем 26. Правилника о унутрашњем уређењу и систематизацији радних места у Служби Заштитника грађана број: 363-241/2019 дел.број 6417 од 01.03.2019. године - један извршилац.
Опис послова:  Обавља свакодневну кореспонденцију  за потребе Заштитника; заменика Заштитника; генералног секретара и руководилаца сектора у Стручној служби; обезбеђује и чува материјале које обрађују Заштитник односно заменици Заштитника и генерални секретар; помaже у реализацији протоколарних активности; припрема документацију за обављање службених путовања и стара се о истим; обавља послове пријема евидентирања предмета од стране обрађивача и од Писарнице преко интерне доставне књиге; разврстава их по организационим јединицама или обрађивачима и стара се о њиховој примопредаји; припрема за потписивање и експедицију излазна акта; печатира излазне акте; скенира акт и уводи га у апликацију након добијања деловодног броја; израђује копије аката претходно одређених од стране обрађивача предмета; тј. припрема уредну експедицију; пропратне акте доставља на потпис руководиоцима сектора; а затим их скенира и у апликацији повезује са предметом којем припадају; акте припремљене за експедицију достављају писарници; на предвиђено место за експедовање; доставља потписане и заведене скениране акте електронском поштом; обавља и друге административне послове неопходне за остваривање активности Заштитника односно заменика Заштитника; генералног секретара и руководилаца сектора; обавља друге послове по налогу руководиоца.

Услови: Стечено средње образовање у четворогодишњем трајању; гимназија или средња стручна школа друштвеног смера; најмање две године радног искуства у струци; положен државни стручни испит, као и потребне компетенције за обављање послова радног места.

У изборном поступку проверавају се: 

Посебне функционалне компетенције у одређеној области рада:  административни послови:

1) канцеларијско пословање;

2) методе и технике прикупљања, евидентирања и ажурирања података у базама података.

Провера ће се вршити усменим путем.
Посебне функционалне компетенције за радно место административни секретар:
1) професионално окружење, прописи и акти из надлежности и акти организације органа  Закон о заштитнику грађана
2) релевантни прописи, акти, процедуре, методологије, софтвери и опрема из делокруга радног места, лиценце, сертификати, посебни прописи и друго - Уредба о накнади трошкова и отпремнина државних службеника и намештеника
Провера ће се вршити усменим путем.
IV Рок за подношење пријава: Рок за подношење пријава је 8 дана од дана оглашавања конкурса на интернет презентацији и огласној табли Заштитника грађана и почиње да тече наредног дана од дана објављивања на  интернет презентацији и огласној табли Заштитника грађана. 

V Право учешћа на интерном конкурсу имају државни службеници запослени на неодређено време у Стручној служби Заштитника грађана и државни службеници који су на дан 16.12.2018. године били у радном односу на одређено време у Стручној служби Заштитника грађана, ако су у радном односу на одређено време обављали послове због привремено повећаног обима посла најмање две године непрекидно пре оглашавања интерног конкурса, односно најмање две године са прекидима у периоду од три године непрекидно пре оглашавања интерног конкурса. 
VI Пријава на конкурс: 
Пријава на интерни конкурс врши се на Обрасцу пријаве који је доступан на интернет презентацији Заштитника грађана. Пријава на конкурс мора бити својеручно потписана. Ако се пријава подноси електронским путем, на месту које је предвиђено за потпис уноси се име и презиме кандидата, а кандидат пријаву потписује пре почетка прве фазе изборног поступка.
Приликом предаје пријаве на интерни конкурс пријава добија шифру под којом подносилац пријаве учествује у даљем изборном поступку. Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.
Шифра пријаве уноси се у образац пријаве након што комисија састави списак кандидата међу којима се спроводи изборни поступак. 
Адреса на коју се подносе пријаве: Пријава на интерни конкурс, која је доступна на интернет презентацији Заштитника грађана,  може се поднети електронским путем на мејл: pisarnica@zastitnik.rs или непосредно на адресу Заштитник грађана, 11000 Београд, Делиградска бр. 16, са назнаком „За  интерни конкурс”. 

VII Лице које је задужено за давање обавештења:  у периоду од 10–12 часова, Дарија Милановић, телефон 011 2068-170.
VIII Општи услови за запослење: држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци. 
IX  Докази које прилажу кандидати који су успешно прошли фазе изборног поступка: оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); оригинал или оверена фотокопија доказа о радном искуству у струци (потврде, решења, уговори и други акти из којих се може утврдити на којим пословима и са којом стручном спремом је стечено радно искуство).

Државни службеник који се пријављује на конкурс, подноси решење о распоређивању или премештају на радно место у органу у коме ради или решење да је нераспоређен, уместо уверења о држављанству и извода из матичне књиге рођених. 
Кандидати који су успешно прошли фазе изборног поступка биће позвани да, у року од пет радних дана од дана пријема обавештења, доставе наведене доказе који се прилажу у конкурсном поступку. Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. Докази се достављају на наведену адресу за подношење пријаве.
Сви докази који се прилажу морају бити на језику и писму који је у службеној употреби државних органа Републике Србије, тако да се уз исправу састављену на страном језику прилаже прописани оверен превод на српски језик.
Сви докази прилажу се у оригиналу или овереној фотокопији код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао). Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.
Одредбама Закона о општем управном поступку („Сл. гласник РС“, бр. 18/2016 и 95/2018 - аутентично тумачење) прописано је, између осталог, да је орган  дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3.) и да је орган дужан да по службеној дужности, у складу са законом, врши увид, прибавља и обрађује податке о чињеницама о којима се води службена евиденција, а који су неопходни за одлучивање (члан 9. став (3) овог закона) (члан 103. став 1.) као и да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним (члан 59. став (2) овог закона) (члан 103. став 3.). Потребно је да учесник конкурса, у обрасцу пријаве на конкурс наведе за коју се од предвиђених могућности опредељује, да орган прибави податке о којима се води службена евиденција или да ће то кандидат учинити сам.

Документи о чињеницама о којима се води службена евиденција су: уверење о положеном државном стручном испиту за рад у државним органима, односно уверење о положеном правосудном испиту, извод из матичне књиге рођених, уверење о држављанству.

X Место рада: Београд, Делиградска бр. 16.
XI Датуми место  провере компетенција учесника у изборном поступку:
Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о интерном конкурсу, на основу података наведених у обрасцу пријаве на конкурс, изборни поступак ће се спровести почев од 20. 12. 2019. године, у просторијама Заштитника грађана у Београду, Делиградска бр.16, о чему ће учесници конкурса бити обавештени на контакте (бројеве телефона и електронску адресу), које наведу у својим пријавама. Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или електронске адресе), које наведу у својим пријавама.
XI Трајање радног односа:
Радни однос се заснива на неодређено време.
Напомена: Неблаговремене, недопуштене, неразумљиве или непотпуне пријаве биће одбачене решењем. 
Положен државни стручни испит није услов, нити предност за заснивање радног односа. Пробни рад је обавезан за оне који први пут заснивају радни однос у државном органу.

Овај оглас објављује се на интернет презентацији и огласној табли Заштитника грађана.

